Diari Oficial de la Generalitat Valenciana


Sumari del DOGV 832, del 25-05-1988 (1988/811197)

ORDRE de 10 de maig de 1988, de la Conselleria d'Agricultura i Pesca, per la qual s'inclouen determinades obres en el Pla coordinat d'obres de la zona regable del Generalíssim i Llíria-Benaguacil, aprovat per l'Ordre de 29 d'octubre de 1985.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/10/(2)/dof/vci/html**

### Dades del document

Número de DOGV
:   832

Data del DOGV
:   25-05-1988

Secció del DOGV
:   DISPOSICIONS GENERALS

Número del document
:   1988/811197


Data del document
:   10-05-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 10 de maig de 1988, de la Conselleria d'Agricultura i Pesca, per la qual s'inclouen determinades obres al Pla coordinat d'obres de la zona de reg del Generalísimo i Llíria-Benaguasil, aprovat per Ordre de 29 d'octubre de 1985.  
Pel Decret 4270/1964 es declara d'interés nacional la colonització de la zona regable, amb aigües subterrànies, als termes municipals de Llíria i Benaguacil i pel Decret 1157/1967 s'aprova el Pla General de Colonització de la zona. Així mateix, pel Decret 2688/1970 s'aprova el Pla General de Colonització de la zona regable del Canal del Generalíssim i pel Decret 1627/1981, de 8 de maig, s'unifiquen i amplien ambdues zones regables. En l'article segon d'aquest Decret es classifiquen els camins d'interés general i les obres d'instal·lacions electromecàniques per a l?explotació dels sondeigs i les obres d'emmagatzematge i regulació d'aigua com a obres d'interés comú.  
Per l?Ordre de 29 d'octubre de 1985, s'aprova el Pla coordinat d'Obres de la zona regable esmentada. En els annexos 1 i 2 d'aquesta Ordre s'enumeren i classifiquen les obres que correspon realitzar al Ministeri d?agricultura, Pesca i Alimentació.  
En els anys transcorreguts des de l'aprovació del Pla Coordinat hom ha pogut comprovar que existeixen una sèrie d'obres que, tot i que les comprén i classifica d'una manera genèrica el Decret aprovatori del Pla General de Transformació, no les recull específicament l?Ordre aprovatòria del Pla Coordinat.  
En atenció d'aquests motius, considerant aquesta Conselleria que cal executar les susdites obres per tal de completar el desenvolupament de la zona regable, i fent ús de les facultats que tinc atribuïdes,  
ORDENE:  
Article primer  
S'aprova la inclusió en el Pla Coordinat d'Obres de la zona regable del Generalíssim i Lliria-Benaguacil de les obres següents:  
- Xarxa de camins de la Subzona IV - Sector IV.  
- Instal·lacions elevadores dels sondeigs de la Subzona II-Sector I.  
- Condicionament de les instal·lacions elevadores dels sondeigs de la Subzona III - Sectors I i II.  
- Condicionament de les xarxes de reg de la Subzona III Sector I.  
- Bassa de regulació de reg a les xarxes principals de la Subzona II - Sector II.  
Article segon  
A l'efecte del que disposa la Llei de Reforma i Desenvolupament Agrari, es classifiquen les obres esmentades de la manera següent:  
1. Obres d'interés general:  
- Xarxa de camins de la subzona IV-Sector IV.  
- Bassa de regulació de reg a les xarxes principals de la Subzona II - Sector II.  
2. Obres d'interés comú:  
- Instal·lacions elevadores dels sondeigs de la Subzona II-Sector I.  
- Condicionament de les instal·lacions elevadores dels  
sondeigs de la Subzona III - Sectors I i II.  
- Condicionament de les xarxes de reg de la Subzona III Sector I.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 10 de maig de 1988.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI